title: Kedis Sikep nylametang Prabu Suradarma
text: Ri kala macelep ka tengah alasé, cicingé pada ngongkong. Cihna liu ada buron pasliur di alasé. Juru boros ané sregep sanjata ngurung tongosé, sayaga numbak buron ané ngliwat. Nanging beburoné liu masih ngelah daya, mengkeb ngengkis di tengah alasé, lantas makisid tongos nylametang raga. Panjak ané sregep gong tusing ngrerenang ngedig gong miwah kendang apang macegur. Pangaptiné buron di tengah alasé jejeh tur malaib ka sisi tur kena sateb. Nanging mamocol, tusing ada beburon nyang aukud pesu uling tongosné mengkeb.